open-index/open-wikipedia-markdown huggingface dataset:
Hammerklaver

**Hammerklaver** (tysk *Hammerklavier*) betegner i moderne tid flygel med mekanikk og lyd omtrent som de instrumenter som ble brukt på 1700-tallet og tidlig 1800-tall, for eksempel av Bach, Haydn, Mozart og den unge Beethoven.

Opprinnelig var «hammerklaver» et overordnet begrep for klaviaturinstrumenter der lyden skapes ved at en liten trehammer, ofte trukket med lær (senere også med filt), slår an mot et strengekor. Andre tidlige betegnelser på slike instrumenter var *fortepiano*, *pianoforte* og annet.

## Historie
Forsøk på å bygge strengeinstrumenter med hammere som slår på strengene går langt tilbake i tid, men den første som lyktes med konstruksjonen var Bartolomeo Cristofori på 1690-tallet. Ideen slo ikke riktig gjennom før den berømte orgelbyggeren Johann Gottfried Silbermann og andre noen tiår senere videreforedlet teknikken og begynte å bygge slike instrumenter for salg. Ifølge Johann Sebastian Bachs elev Johann Friedrich Agricola var Bach noe forbeholden til Silbermanns første generasjon hammerklaver, men tross såret stolthet tok Silbermann Bachs kritikk *ad notam*, og en forbedret modell fikk komponistens fulle anerkjennelse.

## Klang
Hammerklaveret er lettere bygd og har en lavere strengespenning enn moderne pianoer; klangen er sprøere og lysere, volumet lavere, det dynamiske omfanget mindre, og tonene dør hurtigere bort.  Bassen er klar med tendenser til skurring, høyt i diskanten er klangen skarp og skingrende, mens den i mellomregisteret er rundere og minner mer om det moderne pianoet. Hammerklaverets klang kan beskrives som mer fargerik enn det moderne pianoet som har en mer likelydende klang i alle registre.
 
## Kjente hammerklaver-utøvere
* Robert Levin
* Alfred Brendel
* Liv Glaser
* Ronald Brautigam

## Referanser og fotnoter




## Litteratur
* Robert Marshall: *18th Century Piano Music*, Routledge, 2003
* Martha Novak Clinkscale: *Makers of the Piano, 1700–1820*. Oxford: Oxford Univ. Press, 1993.
* Stewart Pollens: *The Early Pianoforte*.  Cambridge:  Cambridge University Press, 1995.
* 

## Eksterne lenker
* 

* Ti minutters videoforedrag om hammerklaveret  (kalt *fortepiano* i videoen)
*
Okeanidene

**Okeanidene** (gammelgresk: Ὠκεανίδες, flertall av: Ὠκεανίς) var i gresk mytologi de 3000 døtrene til titanene Okeanos og Tethys. De er regnet blant nymfene og hver av dem var skytsguder for bestemte elver, kilder, lunder og hav. En del av dem var nært assosiert med titangudene, slike som Kalypso, Klymene, Asia, Elektra, eller personfiserte abstrakte konsepter, som Tyche, Peitho.

En av disse mange døtrene er også sagt å ha vært gemalinnen til guden Poseidon, ofte nevnt som sjøgudinnen Amfitrite, men oftest nevnt som en av nereidene.

Okeanos og Tethys hadde også 3000 sønner, elvegudene potamoene (Ποταμοί, *Potamoi* «elver»), som ble far til najadene. Selv om en del kilder begrenser begrepene «okeanidene» til døtrene, er det andre som inkluderer både sønnene og døtrene i dette.

Den greske forfatteret Hesiod har i sitt verk *[[Theogonien]]* en liste over Okeanidene.

Den finske komponisten Jean Sibelius skrev et orkesterverk kalt for *Aallottaret* (*Okeanidene*) i 1914.

## Referanser


## Eksterne lenker
* «Oceanides», *Theoi Project*
Trubizj

**Trubizj**  (Ukrainsk: Трубіж) er en 113 km lang elv i Ukraina. Den er en venstre sideelv til Dnepr som renner ut i Kanivreservoaret. Byen Perejaslav-Chmelnytskyj ligger der hvor sideelven Alta møter Trubizj.

Elvens nedslagsfelt er om lag  km².

## Eksterne lenker
*
Hans Anker Jørgensen

**Hans Anker Jørgensen** (født 26. januar 1945 i København) er en dansk prest og salmedikter.

Han var prest ved forskjellige kirker i København og fra 1991 studentprest på Københavns Universitet, Amager. Pensjonist fra 1995. 

Både i tale og salmer har han målbåret en samfunnsbevisst og antiautoritær kristendomsform. Seks av hans salmer står i *[[Den Danske Salmebog]]* fra 2003, 2 salmer står i den norske *[[Salmer 1997]]* og en egenskrevet tekst og en tekst han har oversatt er tatt med i *[[Norsk salmebok 2013]]*.

## Eksterne lenker
* Biografi i ''Den store danske''
Landkreis Stendal

**Landkreis Stendal** er en krets (*[[Landkreis]]*) i den nordøstlige delen av den tyske delstaten Sachsen-Anhalt. Kretsen grenser i vest til Altmarkkreis Salzwedel i Sachsen-Anhalt, i nordvest til Landkreis Lüchow-Dannenberg i Niedersachsen, i nord til Landkreis Prignitz i Brandenburg, i øst til Landkreis Ostprignitz-Ruppin og Landkreis Havelland i Brandenburg, og i sør til Landkreis Jerichower Land og Landkreis Börde i Sachsen-Anhalt.

I areal er Landkreis Stendal den sjette største kretsen i Tyskland.

## Referanser


## Eksterne lenker
*
Thomas Ken

**Thomas Ken** (1637–1711) var en engelsk biskop og salmedikter.

Han ble ordinert til prest i 1662, og hadde ulike sognekall før han i 1672 ble kapellan ved Winchesterkatedralen. I denne tiden begynte han sitt forfatterskap. I 1679 ble han hoffpredikant for prinsesse Maria ved hoffet i Amsterdam. Fra 1680 var han predikant ved den engelske kong Karl IIs hoff. I 1684/85 ble han utnevnt til biskop i Bath and Wells, men ble fratatt bispeembedet igjen i 1691. Da hadde han sittet en periode i Tower sammen med seks andre biskoper, etter at de hadde kritisert Karl II.  Året han ble biskop utga han sin mest kjente bok *Exposition on the Church Catechism, The Practice of Divine Love*.

Hans dikt og salmer ble utgitt i fire bind i 1721 under tittelen *Hymns for all the Festivals of the Year*. Andre tekster utkom i ett bind i 1838. Han er representert med én salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

Han var svoger av fiskebokforfatteren Izaac Walton.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 52
John Langshaw Austin

**John Langshaw Austin** (1911–1960) var en britisk filosof innen emnet språkfilosofi.

Han ble utdannet ved Shrewsbury School og Balliol College, Oxford University. Austin er viden knyttet til begrepet talehandling og ideen om at talen i seg selv er en form for handling. Følgelig, i hans forståelse, er språket ikke bare en passiv praksis med å beskrive en gitt virkelighet, men en bestemt praksis som kan brukes til å oppfinne og påvirke realiteter. Hans arbeid på 1950-tallet har gitt både en teoretisk oversikt og terminologi for det moderne studiet av talehandlinger som ble utviklet på et senere tidspunkt, for eksempel av den amerikanske filosofen John R. Searle som også ble utdannet ved Oxford, François Recanati, Robert M. Harnish og William P. Alston. 

Austin gjorde også andre viktige bidrag til filosofi, av en helt annen sort. Han oversatte flere viktige filosofiske verker som skaffet ham en plass innen analytisk filosofi. Hans oversettelser blir fremdeles mye brukt den dag i dag. Etter å ha tjenestegjort i Secret Intelligence Service under andre verdenskrig, ble Austin ansatt som professor i moralfilosofi ved Oxford University. 

Austin besøkte Harvard flere ganger i midten av femtiårene, der han også holdt flere forelesninger og debatter om filosofi og språk. Han var president for den Aristotelian Society fra 1956 til 1957. Austin døde i en alder av 48 år, av leverkreft, i 1960. På denne tiden utviklet han en semantisk teori basert på lydsymbolikk.

## Referanser
FriFagbevegelse.no

**FriFagbevegelse.no** er nyhetsportal på Internett for magasinet *[[LO-Aktuelt]]* og LO-forbundenes fagblader. Utgiver er stiftelsen LO Media. FriFagbevegelse lager også podkasten *Rørsla*.

Hovedformålet er å fremme samfunnsengasjement og debatt gjennom saklig og fri journalistikk med hovedvekt på LO og forbundenes virksomhet, fagbevegelsen nasjonalt og internasjonalt, arbeidslivet og andre samfunnsspørsmål som måtte angå LOs medlemmer. Grunnsynet til FriFagbevegelse.no er tuftet på fagbevegelsens idealer om *frihet, likhet og solidaritet*. FriFagbevegelse.no er medlem av Den Norske Fagpresses Forening.

FriFagbevegelse redigeres etter redaktørplakaten.

Ansvarlige redaktører:

* Tore Ryssdalsnes (fra 1. januar 2018) 
* Frode Rønning (1. oktober 2014 - 31. desember 2017)
* Hanne Kullerud Nielsen (2002 - september 2014)

## Historie
*[[Fri Fagbevegelse]]* dukket første gang opp som navn på LOs illegale medlemsblad under den nazistiske okkupasjonen av Norge i årene 1940&ndash;1945. Tross gjentatte opprullinger og arrestasjonsbølger lyktes det å holde avisa gående fra starten sommeren 1941 og til krigens slutt. Minst 122 medarbeidere ble arrestert som følge av den illegale virksomheten, og 19 ble drept av okkupasjonsmyndighetene.

Etter krigen beholdt LO navnet *Fri Fagbevegelse* fram til 1985, da bladet endret navn til *LO-avisa Fri Fagbevegelse*. Senere ble navnet endret på nytt, til *LO-Aktuelt*. På 2000-tallet ble navnet gjenopplivet som betegnelse på den felles nettportalen til LO-Aktuelt og LO-forbundenes fagblader. Selve nettportalen begynte som nettavisen *LO-Nytt* foran LO-kongressen i 2001. Portalen og papirmagasinet fikk felles ansvarlig redaktør fra 1. januar 2018, og er begge eid av stiftelsen LO Media.

## Eksterne lenker
* 
*
Elvis (andre betydninger)

**Elvis** har flere betydninger:

## Personer
*Elvis Presley, amerikansk musiker
*Elvis Costello, britisk musiker
*Elvis Stojko, canadisk kunstløper
*Kjell Elvis, norsk Elvis-imitator
*Stig Elvis Furset, norsk Elvis-imitator
*Per Elvis Granberg, norsk sanger
*Ahyee Aye Elvis, ivoriansk fotballspiller
*Elvis Abbruscato, italiensk fotballspiller

## Musikkutgivelser
*Elvis Presleys diskografi, musikkalbum med Elvis Presley
*Elvis (sang), medley med Prima Vera
*I'm No Elvis, musikkalbum med Herr Nilson (band)

## Annet
* Kallenavn på Elverum videregående skole
Bartolomeo Cristofori

**Bartolomeo Cristofori** (1655–1731) var en italiensk musikkinstrumentmaker som regnes som oppfinner av hammerklaveret.

## Liv og virke
Cristofori ble døpt i S.Luca 6. mai 1655. Foreldrenes navn var Francesco og Laura. Ellers er lite kjent om Cristoforis barndom og oppvekst.

I 1690 ansatte Ferdinando de' Medici, sønnen til den toskanske storhertugen Cosimo III, Cristofori som instrumentbygger og -stemmer ved hoffet i Firenze. Cristofori arbeidet på denne tida med en ny anslagsmekanikk som gjorde det mulig å spille dynamisk. Inventarfortegnelsen fra år 1700 lister opp et *«arpicembalo che fà il piano e il forte»* (dvs «cembalo som kan spille sterkt og svakt») med et toneomfang på fire oktaver. Instrumentet er datert 1698 og regnes som historiens første piano. I årene som fulgte forbedret Cristofori teknikken, men hammerklaveret slo først gjennom etter ytterligere forbedringer av Gottfried Silbermann.

Bare tre originale hammerklaver fra Christoforis verksted er bevart, ett står i Leipzig, ett i Roma og ett i New York.

Christofori bygde også en rekke andre instrumenter, tilsammen er det bevart ti eksemplarer av ulik type fra hans verksted. Han restaurerte enkelte verdifulle eldre cembali og utviklet to nye tangentinstrumenter, *spinettone* (stort spinett med flere registre) og et ovalt spinett med bass-strengene i midten, dvs der instrumentet er lengst. Dessuten bygde han instrumenter av eksisterende typer, også disse er dokumentert i inventarlista fra år 1700: et *clavicytherium* (cembalo med vertikalt stilte strenger) og to cembali av italiensk 2 x 8' konstruksjon; en av dem med ramme i det uvanlige materialet ibenholt.

## Referanser


## Kilder
* 

## Litteratur
* David Crombie: *Piano. Evolution, Design and Performance*, London 1995, ISBN 1-871547-99-7
* Frank Hubbard: *Three Centuries of Harpsichord Making*.  Cambridge, MA 1967, Harvard University Press; ISBN 0-674-88845-6.

## Eksterne lenker
* Spinett (1693)  og hammerklaver (1726)  av Cristofori, *Museum für Musikinstrumente der Universität Leipzig*
* Cristofori-Hammerflügel (1720) im Metropolitan Museum of Art, New York (Englisch, mit Bild und Hörbeispiel)
Landkreis Börde

**Landkreis Börde** er en krets (*[[Landkreis]]*) i den tyske delstaten Sachsen-Anhalt. Kretsen ble opprettet den 1. juli 2007 i forbindelse med kretsreformen i Sachsen-Anhalt i 2007 gjennom en sammenslåing av Bördekreis og Ohrekreis.

Kretsen grenser i nord til Altmarkkreis Salzwedel og i nordvest til Landkreis Stendal, begge i Sachsen-Anhalt, i øst til Landkreis Jerichower Land og den kretsfrie byen Magdeburg i Sachsen-Anhalt, i sørøst til Salzlandkreis og i sør til Landkreis Harz, også i Sachsen-Anhalt, og i vest til Landkreis Helmstedt i Niedersachsen.

## Referanser


## Eksterne lenker
*
Bördekreis

**Bördekreis** er en tidligere krets (*[[Landkreis]]*) i den tyske delstaten Sachsen-Anhalt. Kretsen ble opprettet i 1994 gjennom en sammenslåing av Landkreis Oschersleben og Landkreis Wanzleben.

Kretsen grenset i nord til Ohrekreis, i nordøst til den kretsfrie byen Magdeburg, i øst til Landkreis Schönebeck, i sør til Landkreis Aschersleben-Staßfurt, Landkreis Quedlinburg og Landkreis Halberstadt, og i vest til Landkreis Helmstedt i Niedersachsen.

I forbindelse med kretsreformen i Sachsen-Anhalt i 2007 ble kretsen den 1. juli 2007 slått sammen med Ohrekreis til den nye Landkreis Börde.

Første *[[Landrat]]* til den nye Landkreis Börde ble Thomas Webel (CDU)
Robert D. Levin

**Robert David Levin** (født 1947) er en amerikansk pianist, musikkviter og  komponist som er spesialist på historisk oppføringspraksis.

## Liv og virke
Levin har en Bachelor of Arts-grad fra Harvard med avhandlingen *The Unfinished Works of W. A. Mozart*  og studerte ved institusjoner som Chatham Square Music School, Conservatoire National Supérieur og Fontainebleau School of Music, blant annet piano med flere ulike lærere, orgel og kontrapunkt med Nadia Boulanger, komposisjon med Stefan Wolpe og direksjon med Eleazar de Carvalho.

Levin ble professor i musikk ved State University of New York i 1975 og var fra 1986 til 1993 professor i piano ved Hochschule für Musik Freiburg i Tyskland. I 1993 ble han musikkprofessor ved Harvard, en post han fortsatt innehar. 

Levin har fullført og rekonstruert en rekke ufullendte verk av Mozart og Johann Sebastian Bach, de viktigste regnes som Mozarts ''Rekviem'' i d-moll og *[[Große Messe]]* i c-moll. I rekviet rekonstruerte han en *Amen*-fuge fra Mozarts egne utkast. John Eliot Gardiner gav Levin i oppdrag å fullføre manglende orkesterstemmer i fem kantatesatser av Bach, eksempelvis *Ach! ich sehe, itzt, da ich zur Hochzeit gehe, BWV 162* og andre, mindre omfattende verk. 

Som pianosolist er Levin best kjent for behandlingen av konserter fra det klassisistiske repertoaret. Han er ekspert på Mozart,  og under framføringene forsøker han å gjenskape praksisen fra Mozarts tid ved å improvisere kadenser. 

Levin har også komponert flere verk.

## Verkliste (utvalg)
* 2 klarinettsonater (1961; 1967&ndash;1968)
* 2 korte pianostykker (1966&ndash;1967)
* Fagottsonate (1965&ndash;1966)
* Treblåserkvintett (1965)
* Pianokvartett (1964&ndash;1965)
* Pianosonate (1962)

## Referanser


## Eksterne lenker
* 
* En artikkel av Levin om improvisering og Mozart
* På konsert med Robert Levin fra WGBH Boston
* SEED-artikkel  om improvisasjon, med fokus på Levin
Pelle Parafins Missing Link (album)

***Pelle Parafins Missing Link*** er et musikkalbum med bandet *Pelle Parafins Missing Link*. Albumet ble utgitt den 31. januar 2011. Dette er bandets debutalbum.

## Sporliste

# «Og bakom synger hverdagen» (Arne Garvang)
# «Suu Nang» (Arne Garvang)
# «Under linden» (Arne Garvang)
# «Alle kan bli millionær» (Arne Garvang)
# «Kom hjem» (Chuck Berry, norsk tekst: Arne Garvang)
# «Jeg lurer på om verden tipper snart» (Arne Garvang)
# «Skoda octavia combi» (Arne Garvang)
# «Blomster på stener» (Lennart Lidström, norsk tekst: Arne Garvang)
# «Ess i spar» (Clarke/Kilmister/Taylor)
# «I vinden» (Arne Garvang)
# «Byen med det store hjertet» (Arne Garvang)
# «Og vannet steg» (Arne Garvang)
## Medvirkende
### Pelle Parafins Missing Link
* Arne Garvang - sang, gitar, miksing 
* Steinar Larsen - gitarer, tangenter, produsent, tekniker, miksing 
* Mads Lunde - bass, kor
* Cato Holmen - trommer, perkusjon, akvarel, kor
### Øvrige medvirkende
* Maria Bræck Ammerud - kor på *Byen med det store hjertet*
* Mari Rognerud - kor på *Byen med det store hjertet*
* Nina Tollefsen - kor på *Byen med det store hjertet*
* Kia Pettersson - kor på *Byen med det store hjertet*
* Drammen kulturskoles barnekor - kor på *Byen med det store hjertet*
* Christian Paulsen - tekniker
* Ola Johansen - miksing 
* Björn Engelmann - mastering 
## Eksterne lenker
* 
* Pelles Parafins Missing Link
Japans herrelandslag i håndball

**Japans herrelandslag i håndball** er det nasjonale håndballaget i Japan. Dette landslaget blir administrert av Japans håndballforbund. Forbundet ble etablert i 1938 og har vært medlem av International Handball Federation siden 1952.

## Resultater Håndball-VM

## Se også
* Japans kvinnelandslag i håndball
## Eksterne lenker
* 
* Japan Handball League
Japans håndballforbund

**Japans håndballforbund** er et særidrettsforbund for håndball i Japan og ble etablert i 1938 som *Nihon Sōkyū Kyōkai*. Dagens navn er fra 1981. Forbundet er medlem av International Handball Federation og Asian Handball Federation.

Forbundet introduserte standardreglene for sju personer på laget for kvinner i 1957 og menn i 1962.

Japan arrangerte som første ikke-europeiske land håndball-VM for menn i 1997.

## Se også
* Japans herrelandslag i håndball
* Japans kvinnelandslag i håndball

## Referanser


## Eksterne lenker
* 
*
Ernst A. Lersveen

**Ernst Arve Lersveen** (født 1953) er en norsk sportsjournalist og reporter med nesten 30 års fartstid i TV 2. Han har i hovedsak befattet seg med fotball og langrenn. 

Lersveen startet karrieren i NRK Radiosporten, der han hovedsakelig kommenterte langrenn og fotball. I NRKs fotballsendinger samarbeidet han med Svein Mathisen, et samarbeid som fortsatte da begge ble ansatt i TV 2 i 1995. I tillegg til å vært kommentator har han også vært ankermann for TV 2s sportssendinger og blant annet ledet fotballprogrammet *[[FotballXtra]]*. I de senere år fokuserte han mer på langrenn og vintersport. Han gikk av med pensjonen i 2023. 

## Referanser


## Eksterne lenker
*
Israel Kolmodin

**Israel Kolmodin** (født 24. desember 1643 i Enköping, død 19. april 1709 i Visby) var en svensk professor, riksdagsman og superintendent (biskop) i Visby stift. Han huskes i dag best som salmedikter, særlig for salmen *[[Den blomstertid nu kommer]]* (*Sommar-Wisa*).

Israel Kolmodin var 11 år gammel da han i 1654 ble innskrevet ved Uppsala universitet. Han ble presteviet 1674 og gjennomførte en dannelsesreise før han i 1679 ble kapellan ved Uppsala domkyrka.

Sammen med Erik Benzelius og Jesper Swedberg hadde han ansvar for *1695 års psalmbok*. I 1692 ble han superintendent i Visby, og året etter ble han utnevnt til *dr.theol.* Han møtte i Riksdagen som prestestandens representant 1678–1697.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 50
Innfødte skrik: Norsk svartmetall

***Innfødte skrik: Norsk svartmetall*** er en bok skrevet av Håvard Rem som handler om black metals historie og bandkultur, med fokus på det norsk miljøet.
Fakultet for biovitenskap og akvakultur

**Fakultet for biovitenskap og akvakultur** er et fakultet ved Nord universitet. Det har ca. 80 ansatte, hvorav ca. 30 årsverk vitenskapelige ansatte. Studenttallet er ca. 200 studenter på ordinære studier og ca. 100 på etter- og videreutdanning.

## Referanser
Arena Skövde

**Arena Skövde** er et innendørs idrettsanlegg i Skövde i Sverige. Anlegget er bygd ut og pusset opp flere ganger. Første del åpnet i 1971. Anlegget består i dag av foruten idrettshallen, en svømmehall, trengngsanlegg og bowlinghall, samt en avdeling avslapping og velvære og en sportsbar. Arena Skövde er hjemmebanen til IFK Skövde og Skövde HF. 

Den største hallen kan endres til tre mindre haller. A-hallen har en publikumskapasitet på 2500 personer, hvorav 770 stående. I tillegg finnes en VIP-tribune med 100 sitteplasser. Banen er en av sveriges største innendørs håndballarenaet, med den følge at flere svenske landskamper har blitt arrangert der.

Banen er et av anleggene som benyttes under Håndball-VM 2011 for menn. Den ble også benyttet da Sverige arrangerte Håndball-EM 2006 for kvinner.

I august 2007 ble det vedtatt at arenaen skulle bygges ut med et eventyrbad, nytt treningssenter, en bowlinghall, samt anlegg for avslappning og velvære, samt servering. Også en helt ny foaje skulle anlegges. Første del av utbyggingen stod klar i desember 2009. Den nesye etappen er enda ikke vedtatt politisk, men planlegges å være en kongress- og konserthall med kapasitet til rundt 1000 tilskuere, et fleretasjers hotell og leilighetskompleks, samt parkeringsanlegg. Planen er at dette skal stå klart i januar 2012. Arenaen er et samarbeid mellom private og kommune.

## Historie
* 1971: C-hallen samt et 25-meters svæmmebasseng og undervisningsbasseng åpnet
* 1996: Arena Skövde totalrennoveres
* 2002: Rehabiliteringsbassenget bygges, sammen med en A-hall og B-hall
* 2008: Sportsbarer, ny foaje, et torg og treningssenter får nye lokaler
* 2009: Bowling og restaurantavdelingen åpner
* 2009: Svømmehallen utvides med et eventyrbad og avdeling for avslappning og velvære åpner.

## Eksterne lenker
*
Emmy Köhler

**Emmy Kristina Köhler** (født *Welin* 22. mai 1858 i Stockholm, død 2. februar 1925 i Fresta) var en svensk lærer, forfatter og komponist. Hun er best kjent for salmen *[[Nå tennes tusen julelys]]*

Hun var prins Eriks første lærer.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 98
Sintra

**Sintra** (IPA []) er en by og kommune i Portugal, i distriktet Lisboa. Den ligger på den portugisiske rivieraen og er kjent for sin romantiske arkitektur, og er et populært turistmål. Byen med alle sine slott står på UNESCOs verdensarvliste.

Området inkluderer Sintra-Cascais naturpark som Sintra-fjellene går gjennom. Det historiske sentrum av Vila de Sintra er kjent for sin romantiske arkitektur fra 1800-tallet, historiske eiendommer og villaer, hager og kongelige palasser og slott.

Sintras bygninger inkluderer Sintras nasjonalpalass (*Palácio National de Sintra*) som ligger i sentrum av den lille byen. Det best bevarte kongelige middelalderpalasset i Portugal.

Pena-slottet (*Palácio Nacional da Pena*) er et av de viktigste eksemplene i verden på romantikken fra 1800-tallet. Slottet var Kong Ferdinand II's sommerresidens og den brukes ennå til statlige anledninger av presidenten for den portugisiske republikken og andre myndighetspersoner. Det står på listen over de syv underverkene i Portugal.

Middelalderens slott etter maurerne, Castelo dos Mouros, som ligger på den andre toppen like ved Pena-palasset, ble bygd på 700-tallet. Det er sannsynligvis et av de beste eksemplene på maurisk militær arkitektur i hele Portugal. I år 1109 kom norske kong Sigurd Jorsalfare sammen med norske korsfarere, på vei til Jerusalem, til Sintra for omvende de islamske maurerne til kristendommen. Da de nektet drepte kong Sigurd alle. I dag fremstår festningen som en ruin.

Palasset *Quinta da Regaleira* ligger like utenfor sentrum. Eiendommen består av et romantisk palass og kapell, og en luksuriøs park med innsjøer, grotter, brønner, benker, fontener og et stort utvalg av utsøkte konstruksjoner. Slottet er også kjent som «millionæren Monteiros palass», etter kallenavnet til den mest kjente tidligere eieren, António Augusto Carvalho Monteiro. Slottet ble tegnet av den italienske arkitekten Luigi Manini. Byggingen av dagens eiendom startet i 1904, og det meste ble fullført før 1910.

## Bilder

Sintra National Palace from Castle of the Moors.jpg|Sintra
Sintra892BG23.jpg|Palácio National de Sintra
Sintra - Palacio da Pena (20332995770).jpg|Pena-slottet
Sintra-20 (33382764114).jpg|Palasset Quinta da Regaleira
View down the Well.jpg|Brønnen, Quinta da Regaleira
Sintra621BG23.jpg|Castelo dos Mouros sett fra Sintra
Sunset at Azenhas do Mar.jpg|Azenhas do Mar i kommunen Sintra


## Referanser


## Eksterne lenker
* 
* Sintra Tourist Guide
Rosen

***Rosen*** er det sjette albumet til Håkon Banken og ble utgitt på Arne Bendiksen senhøsten 1982. Den oppnådde en 17.-plass på VG-lista i en uke. Til sammen solgte denne produksjonen mer enn 50&nbsp;000 eksemplarer. På dette albumet er det låter fra Tom T. Hall og Merle Haggard, til Aage Samuelsen og Benny Borg, men også Håkon Banken selv setter sitt varemerke ved å skrive dagbok i form av visetekst på platen. Håkon var utsatt for et biluhell og måtte sone noen dager i arresten. Etter dette kom låten «Hilsen fra cellen», en ekte Banken-vise.

## Sporliste
#«Jeg kommer hjem når jeg får ordnet opp»  (Do'Reilly/B.Kluge)
#«Rosen»  (Berman/A.Quick)
#«Den store dagen»  (Benny Borg)
#«Jag är inte den jag var förut»  (Putman/Alf Robertson)
#«Det er vekkelsesluft»  (Aage Samuelsen)
#«En liten gulnet lapp»  (Gene Sullivan/Hansson)
#«Skomaker-Anton»  (H.Andersson)
#«Hilsen fra cellen»  (Håkon Banken)
#«Syng meg hjem igjen»  (Merle Haggard/Øystein Johansen)
#«Ønskebrønnen»  (Rune Wallenbom)
#«Fangens sang»  (Leon Landgren/Joacim)
#«Snålhet er verre enn brennevin»  (Tom T.Hall/Alf Robertson)

## Andre medvirkende
*Innspilt i AB Studio
*Tekniker: Per Sveinson & Rolf Kjernet
*Produsent: Ole Vidar Lien

## Utgivelser
*1982 LP/MC Arne Bendiksen Triola TNLP 88
*2008 CD/mp3 Arne Bendiksen Samlingen TNLP88CD
Grand Prix Cycliste la Marseillaise

**Grand Prix Cycliste la Marseillaise** er et fransk sykkelritt som har pågått siden 1980. Rittet har hatt flere navn. Fra 1980 til 1992 ble rittet kalt *Grand Prix La Marseillaise*, fra 1993 til 2008 *Grand Prix d’Ouverture La Marseillaise*, før det byttet navn til *Grand Prix Cycliste la Marseillaise* før 2009-utgaven.

## Vinnere

## Referanser


## Eksterne lenker
*
Håkon Banken (album)

***Håkon Banken*** er det syvende albumet fra artisten Håkon Banken. Det ble også det siste ordinære albumet som ble utgitt på plateselskapet Arne Bendiksen A/S, og kom ut våren 1984. For første gang var det ingen av låtene på platen som var signert Banken selv, men i stedet inneholdt det kjente og kjære slagere som «Englehund», «Du eller ingen» og «Det var kun en drøm». Platen ble godt mottatt og solgte rundt 50&nbsp;000 eksemplarer.

## Sporliste
#«Englehund»  (H.Anderson/H.Fries)
#«Veatre på peisen»  (S.Silverstein/H.Fries/H.Banken)
#«Det var kun en drøm»  (Thorbjørn Bakken)
#«Du eller ingen»  (T.Toren)
#«Den første gong vi møttes»  (K.Link/B.Sundstrøm)
#«Hils til dem der hjemme»  (Worsing/Brandstrup/F.Friis)
#«Morgongava»  (T.J.Swarbrigg/Å.Strømmer)
#«Kommer toget snart»  (J.Rogers/Bjørn Kluge)
#«Jeg har en egen sol»  (A.Glenmark/M.Halldnby)
#«Mamma är det langt till himlen»  (Ukjent)
#«Ett hundre unger»  (Tom T.Hall/H.Siden/H.Fries)
#«Hils hjem»  (H.Hofton)

## Andre medvirkende
*Keyboards: Terje Eriksen
*Gitarer: Kjell Bjørklund, Gard «Dutte» Christensen, Øivind Lysetrøen, Asbjørn Furulund
*Trommer: Jan Tore Iversen
*Bass: Ole Vidar Lien
*Gjesteartist: Egil Strandli
*Innspilt i AB Studio
*Teknikere: Per Sveinson og Rolf Kjernet
*Produsent: Ole Vidar Lien
*Foto: Geir Bekken
*Layout: Tor Løwø
Trykk: Team-Trykk

## Utgivelser
*1984 LP/MC Arne Bendiksen Records AB 3008
*2007 CD/mp3 Arne Bendiksen Samlingen AB 3008 CD

## Eksterne lenker
*
Pierre Coffin

**Pierre Coffin** (født 1967) er en fransk animatør og filmregissør.

Coffin er utdannet på Gobelins L'Ecole de L'Image i Paris. Han jobbet i Amblimation i London, der han jobbet på *[[Dinosaurene er tilbake]]* (1993). Etter dette jobbet han som freelance animatør.

Han regisserte, sammen med Chris Renaud, animasjonsfilmen *[[Grusomme meg]]* (2010).

## Referanser


## Eksterne lenker
*
Grusomme meg

***Grusomme meg*** (originaltittel: *Despicable Me*) er en amerikansk animasjonsfilm fra 2010. Filmen er regissert av Pierre Coffin og Chris Renaud. Steve Carell, Jason Segel, Russell Brand, Julie Andrews, Will Arnett, Kristen Wiig, og Miranda Cosgrove gir stemmer til originalversjonen, mens Alex Rosén, Espen Beranek Holm, Adriane Louise Rødfjell, Selma Isaksen, Helene Myklebust Asbjørnsen, Per Chr. Ellefsen, Lena Meieran, Elsa Lystad og Ivar Nørve er med på å gi stemmer til den norske versjonen.

Filmen er produsert av Universal Studios sammen med Illumination Entertainment, og filmen ble til i det franske studioet Mac Gruff i Paris. En oppfølger, Grusomme meg 2, kom ut i 2013. Den tredje filmen i serien, Grusomme meg 3, ble publisert i 2017.

## Handling
Gru er en bitter og middelmådig småkriminell, som tenker altfor høyt om seg selv. En dag blir han utmanøvrert av en ukjent fiende, som stjeler Kheopspyramiden i Giza. Så Gru bestemmer seg for å sette seg selv på kartet, ved å gjennomføre det aller største kuppet noensinne - nemlig å stjele månen. Han adopterer derfor tre jenter, som inngår i planen for å spionere på fienden Vector.

Men når Gru faktisk gradvis begynner å bry seg om barna, står hele planen i fare, siden disse to tingene ikke lar seg kombinere. Hva skal han velge - barna eller den geniale planen?

## Rolleliste

## Referanser


## Eksterne lenker
* 
*
Grand Prix Cycliste la Marseillaise 2010

**[[Grand Prix Cycliste la Marseillaise]] 2010** var den 31. utgaven av Grand Prix Cycliste la Marseillaise og ble arrangert 31. januar 2010. Franske Jonathan Hivert vant det 139,7 km lange rittet foran Johnny Hoogerland og Samuel Dumoulin.

## Resultater
Henri Coiffier de Ruzé d’Effiat

**Henri Coiffier Ruzé d'Effiat**, marquis de Cinq-Mars, (født 27. mars 1620, død 12. september 1642) var en av den franske kong Ludvig XIIIs favoritter, og frontfigur for den siste sammensvergelsen mot kongens førsteminister, kardinal Richelieu.

Cinq-Mars var sønn av Antoine Coiffier-Ruzé, marquis d’Effiat, en nær venn av Richelieu. Da faren døde i 1632, tok Richelieu gutten under sin beskyttelse. Han bragte den unge Cinq-Mars til det kongelige hoff, hvor han håpet å gjøre ham til en av kongens favoritter, kan hende også til kongens elsker. Dette lyktes han i, men han forregnet seg i hvor enkelt det ville være å kontrollere Cinq-Mars, som vendte seg mot sin velgjører og forsøkte å få ham avsatt og henrettet. Han fikk med seg flere adelsmenn, og forsøkte dessuten å søke støtte fra kong Filip IV av Spania. Richelieus spioner klarte imidlertid å avsløre komplottet, og Cinq-Mars ble fengslet og deretter halshugget i Lyon.

Alfred de Vignys roman *Cinq-Mars* fra 1826 er basert på markiens liv, og det samme er Charles Gounods opera med samme navn, som hadde première i 1877.

## Referanser
Grand Prix Cycliste la Marseillaise 2009

**[[Grand Prix Cycliste la Marseillaise]] 2009** var den 31. utgaven av Grand Prix Cycliste la Marseillaise og ble arrangert 1. februar 2009. Franske Rémi Pauriol vant det 137 km lange rittet foran Thomas Voeckler og Jurij Trofimov.

## Resultater

## Referanser
Chris Sanders

**Christopher Michael Sanders** (født 12. mars 1962), er en amerikansk animatør og filmregissør.

Sanders ble utdannet ved California Institute of the Arts, før han begynte å jobbe i The Jim Henson Company med figurdesign på produksjonen *[[Muppet Babies]]*. Han fortsatte til The Walt Disney Company der han jobbet med filmer som *[[Skjønnheten og udyret]]* (1991), *[[Løvenes konge]]* (1994) og *[[Mulan (film)|Mulan]]* (1998).

Han regisserte, sammen med Dean DeBlois, animasjonsfilmen *[[Lilo og Stitch (film fra 2002)|Lilo og Stitch]]* (2002), der han også ga stemme til Stitch.

Sanders skulle ha regissert *[[Bolt (2008)|Bolt]]*, men sluttet under produksjonen og begynte å jobbe for Dreamworks, der han sammen med DeBlois skrev og regisserte han *[[Dragetreneren]]* (basert på bokserien av Cressida Cowell).

Sammen med Kirk De Micco regisserte han filmen *[[Croods]]*, som hadde premiere i 2013.

I 2020 hadde filmen *[[The Call of the Wild (2020)|The Call of the Wild]]* premiere; denne filmen basert på Jack Londons roman fra 1903 med samme tittel var Sanders' første der han ikke delte regiansvaret med andre.

I 2024 hadde han premiere på spillefilmen *[[The Wild Robot (film)|The Wild Robot]]*, som han både hadde skrevet manus til og regissert.

## Referanser


## Eksterne lenker
*
Bengt Jonzon

**Bengt Ivar Johannes Jonzon** (født 19. februar 1888, død 27. august 1967 i Stockholm) var en svensk biskop og salmedikter.

Han var først prest i Stockholm og senere biskop i Luleå stift 1937–1956. Han har skrevet én salme *Vi tro på Gud, som himmel, jord*.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 151
Máddji

**Máddji** (egentlig **Ánne Máddji Heatta Bjelland**) (født 1983), er en norsk-samisk sanger, komponist og forhenværende toppfotballspiller. Máddji vokste opp i Karasjok og Kautokeino i Finnmark. Hun er datteren til NRK-profilen Nils Johan Heatta og søster til fotballspilleren Elle Marja Heatta.

Máddji er utdannet lege ved Universitetet i Oslo i 2009. Hun var turnuslege på Stokmarknes og Myre i 2009-10, deretter barnelege ved Universitetssykehuset Nord-Norge i Tromsø, og har siden 2011 bodd og jobbet i hjemkommunen Kautokeino. Tidligere var hun forsvarsspiller for Asker FK. Hun fikk ni landskamper for Norge på aldersbestemte landslag, og var på J18-laget som tapte EM-finalen mot Tyskland i 2001, men hun måtte legge opp i 2003 på grunn av en kneskade.

Máddji har opptrådt i en rekke offisielle sammenhenger, blant annet som programleder for Samisk Melodi Grand Prix i 2006.
Hennes solodebut kom i 2010 med albumet *Dobbelis*, utgitt på det samiske plateselskapet DAT. *Dobbelis* oversettes best med det engelske ordet *beyond*, og musikken hennes kjennetegnes av et noe annerledes lydbilde enn det som tradisjonelt forbindes med samisk musikk. Máddji har også medvirket som vokalist og låtskriver på to av sangene til Inger-Mari Aikio-Arianaick på den samiske barneplata Ima Ipmasat fra 2007. Hun har i tillegg samarbeidet med den norske duoen Alvedanser, og bidrar med joik på låta *Save me* av Tone Damli Aaberge.

## Diskografi
* 2010: Dobbelis (Beyond)

## Referanser




## Kilder
* Tidsskrift for Den norske legeforening: Synger og joiker til terningkast fem (7. mai 2013, besøkt 7. april 2015)

## Andre eksterne lenker
* Digitalt fortalt: En nordsame av yngre generasjon (video laget av Ola Røe, 2011)
Grand Prix Cycliste la Marseillaise 2011

**[[Grand Prix Cycliste la Marseillaise]] 2011** var den 32. utgaven av sykkelrittet Grand Prix Cycliste la Marseillaise og ble arrangert 30. januar 2011. Rittet hadde kategori 1.1 og var det fjerde rittet i Europatouren i landeveissykling 2011. Franske Jérémy Roy vant rittet foran Sylvain Georges og Romain Feillu.

## Lagene
* **ProTeam:** AG2R La Mondiale, Katjusja, Vacansoleil-DCM

* **Profesjonelle kontinentallag:** Cofidis, Europcar, FDJ, Landbouwkrediet, Saur-Sojasun, Team Type 1, Topsport Vlaanderen-Mercator, Verandas Willems-Accent

* **Kontinentallag:** An Post-Sean Kelly, Big Mat-Auber 93, Bretagne-Schuller, Roubaix Lille Metropole, Velo-Club La Pomme Marseille

## Resultater
Guðjón Valur Sigurðsson

**Guðjón Valur Sigurðsson** (født 8. august 1979 i Reykjavík) er en islandsk håndballtrener og tidligere -spiller. Han spilte 365 kamper og scoret 1879 mål for Islands landslag i årene 1999–2020. Hans posisjon var venstre ving.

Før han kom til PSG spilte han for Rhein-Neckar Löwen fra 2016-2019. Han har tidligere spilt for Barcelona Lassa  VfL Gummersbach og for TuSEM Essen. Han ble vinner av EHF Cup med TuSEM Essen i 2004/2005 i en heltysk finale mot SC Magdeburg.

Han deltok på det islandske laget som tok OL-sølv i 2008 og EM-bronse i 2010.

## Bundesligakarriere i tall
Oppdatert per 19. feb 2011

Gudjon er gift og har 2 barn.

## Referanser


## Eksterne lenker
* 
*  Spillerprofil på Rhein-Neckar Löwen 
*  EHF's Spillerprofil
*  TV2Sportens Spillerprofil
Dagfinn Moe

**Dagfinn Moe** (født 31. mai 1929 i Aurskog) er en norsk kirkemusiker og komponist. Akkompagnatør for Sølvguttene i ti år. 

Moe studerte orgel med domkantor Arild Sandvold ved Oslo domkirke. Han tok organisteksamen ved Musikkonservatoriet i Oslo i 1946. Hans lærere i komposisjon var organist Per Steenberg og professor Anfinn Øien, og i kordireksjon Trygve Lindeman.

Moe virket som organist i Barbu kirke i Arendal fra 1961 til 1977 og deretter i Trefoldighetskirken i Arendal, inntil han gikk av med pensjon 1996. 

Han emigrerte til USA hvor han arbeidet som «Minister of Music» i St. Peter Lutheran Church i Northfield i Minnesota fra 1996 til 1999. Deretter fem år som organist i Vang Lutheran Church. Moe har skrevet bruksmusikk for blandet kor, mannskor og orgel solo.

Han har vært bosatt i USA siden 1996.

## Referanser
Galtelandsteinen

**Galtelandsteinen** er en runestein fra begynnelsen av 1000-tallet fra Evje, Evje og Hornnes kommune, Aust-Agder. Den sto opprinnelig sannsynligvis i nær kontakt med det store gravfeltet på Verksmoen utenfor Evje sentrum. Den ble første gang beskrevet av biskop Thomas Wegner i 1639, og var da i intakt stand. Senere ble steinen slått i stykker, men mesteparten av innskriften er bevart:
 
:**arn (stin) risti þi(na) iftir bior (s)un sin (sa uar)tuþr iliþi þ(a)s knursoti iklat inis ko(þ)**

På moderne norsk  blir dette: 
*Arnstein reiste denne steinen til minne om Bjor, sin sønn; han døde i hæren da Knut angrep England. En er Gud*

Innskriften henviser antakelig på Knut den mektiges invasjon i England i 1015. Steinen har vært tolket som et vitnesbyrd om at kristendommen hadde fått fotfeste i Norge allerede før Olav den hellige.

Fragmentene av steinen oppbevares ved Kulturhistorisk Museum (KHM) i Oslo. Gravfeltet på Verksmoen ble utpekt som Evje og Hornnes kommunes tusenårssted, og i den anledning ble det laget en kopi av Galtelandsteinen som ble reist på stedet.

## Eksterne lenker
* Galtelandsteinen på Digitalt Museum 
* Verksmoen på Kulturminnesøk.no
Kristianstad Arena

**Kristianstad Arena** er et innendørs idrettsanlegg i Kristianstad i Sverige. Anlegget åpnet i oktober 2010 og ble bygd ved siden av Kristianstad Idrottshall og Kristianstads järnvägsmuseum på Söder i Kristianstad.

Arenaen er en multiarena for idrett, messer og konserter. Publikumskapasiteten er 5&nbsp;000 ved idrettsarrangement med tribuner på fire sider og 5&nbsp;500 personer med tribuner på tre sider og på golvet.

Arenaens første større arrangement er å være vertskap for flere kamper under Håndball-VM 2011 for menn.

## Referanser


## Eksterne lenker
*
Färs och Frosta Sparbank Arena

**Färs och Frosta Sparbank Arena** eller *Lunds nya arena* er et innendørs idrettsanlegg og arena med tilliggende ishall i bydelen Klostergården i det søndre Lund i Sverige. Anlegget ble satt opp i 2007-2008 og offisielt åpnet 19. september 2008. Noen detaljer som garderober ble bygd til etterpå for å oppfylle krav til bygningen.  I dag rommer arenaen 3&nbsp;000 personer ved idrettsarrangement og vel 4&nbsp;000 personer ved andre arrangement.

Arenaen er først og fremst en håndballarena. Byggekostnaden endte på vel 120 millioner svenske kroner. I tillegg kommer en tilliggende ishall som kostet 65 millioner kroner. En stor eiendomsbesitter i Lund, Arne Paulsson, gav 45 millioner kroner til anlegget.
 
Arenaen eies av et eiendomsselskap i fellesskap av Lunds kommun og Arne Paulssons eiendomsselskap. Etter fem år skal kommunen kjøpe ut Arne Paulsson for en symbolsk sum. 

For å bidra til driften er det etablert en stiftelse der andre sponsorer kan gå inn. Bare innredningen til arenaen kommer på vel 10 millioner kroner. Sponsorene skal kunne få sette sitt navn på arenaen, navnet kan skifte ettersom hvem som bidrar. I dag heter arenaen Färs & Frosta Sparbank Arena etter Färs & Frosta Sparbank.

Arenaen er en av flere som benyttes til Håndball-VM 2011 for menn.

## Referanser


## Eksterne lenker
*
Bjørn Tonhaugen

**Bjørn Tonhaugen** (1946–2021) var en norsk musiker, komponist og tekstforfatter.

Han er representert med én salme i *[[Norsk Salmebok (1985)|Norsk Salmebok]]*. Han står bak både tekst og melodi på «Bi på Herren, vær ved godt mot».

Tonhaugen var også president i Norges Dartsforbund. Fra 1970 til 1983 ledet han Ten-Sing i Oslo, og han komponerte musikk for NRKs Barne-TV samt en del kormusikk.

## Diskografi
### Oslo Ten-Sing
* *[[Bi på herren]]* (1978)

### Deltar på
* Rune Larsen: *[[Ikke bare gospel]]* (1975)
* Kari Hansa & Gregers Hes: *[[Kari Hansa & Gregers Hes (album)|Kari Hansa & Gregers Hes]]* (1976)
* Rune Larsen: *[[Han er min sang og min glede (album)|Han er min sang og min glede]]* (1976)
* Halvdan Sivertsen, Vibeke Sæther, Geir Børresen & Åsmund Huser: *[[Labbetusseviser]]* (1983)
* Eli Rygg & Jarl Goli: *[[Flere sanger fra Portveien]]* (1986)
* Grønlund, Heder & Jahr: *[[Vel bevart (Grønlund, Heder & Jahr-album)|Vel bevart]]* (1994)
* Norsk Pediatrisk Kammerkor: *[[Det norske syke hus]]* (1999)
* aks: *[[I stillhet (aks-album)|I stillhet]]* (1999)
* Norsk fakta: *[[Våre beste viser og barnesanger]]* (2005)
* Ole Lund Kirkegaard: *[[Tippe Topphatt og andre fortellinger]]* (2005)
* Lydbokforlaget: *[[Barnas lydbokfavoritter]]* (2005)
* Kari Hansa & Gregers Hes: *[[Kampsanger og fredsviser]]* (2009)
* Plastic Strip: *[[Lukk opp kirkens dører &ndash; A Selection of Norwegian Christian Jazz, Psych, Funk & Folk 1970&ndash;1980]]* (2011)
* Svalbard Kirkes Trio: *[[78°13°32°N]]* (2012)
* Frøydis Grorud & Ulf Nilsen: *[[Psalmfulness]]* (2015)
* Tidløs: *[[Ren og rettferdig (album)|Ren og rettferdig]]* (2016)
* Sub Church: *[[VOL I]]* (2017)
* Sub Church: *[[Volumes Resequenced]]* (2017)

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 145.
Georg Thymus

**Georg Thymus**, egentlig **Georg Klee** (født 1518 eller 1520 i Zwickau, død 1560 eller 1561 i Lutherstadt, Wittenberg) var en tysk salmedikter og lærer.

Klee var elev av Martin Luthers nære medarbeider Philipp Melanchthon under reformasjonen, og arbeidet senere som lærer og rektor. Klee var rektor i Zwickau i 1548, i Goslar i 1549 og deretter i Wernigerode inntil han i 1558 ble utnevnt til professor i Wittenberg. Han gav ut læreboken *Hymni aliquot sacri* for elevene sine. 

Klee er representert i både danske og svenske salmebøker, foruten *[[Norsk Salmebok (1985)|Norsk Salmebok]]* hvor han er representert med en salme.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 25. 
* Christian Friedrich Kesslin: *Nachrichten von Schriftstellern und Künstlern der Grafschaft Wernigerode. Vom Jahre 1074 bis 1855.* Wernigerode [u. a.] 1856 http://books.google.de/books?id=MqyL4nFnjvcC&pg=PA6&dq=Christian+Friedrich+Kesslin+Thymus&hl=de#v=onepage&q&f=false
* Paul Zimmermann: Thym, Georg. i: *Allgemeine Deutsche Biographie* (ADB). Band 38, Duncker & Humblot, Leipzig 1894, S. 234 f.
* Walther Killy: *Literaturlexikon. Autoren und Werke deutscher Sprache* (15 Bände). Gütersloh, München: Bertelsmann-Lexikon-Verl., 1988-1991 (CD-ROM: Berlin 1998, ISBN 3-932544-13-7)
Fritidsbolig

**Fritidsbolig** eller **fritidseiendom** er en bolig man ikke har som fast bopel, men brukes i rekreasjonsøyemed. Hytter, sommerhus, feriehus, landsted og leilighetskompleks som er bygget utelukkende for fritidsformål er å regne som fritidsboliger.

I norsk lovverk er det skille mellom primærbolig, sekundærbolig og fritidsbolig. Skillet mellom om det er en primærbolig/sekundærbolig eller en fritidsbolig går på eiendommens egenskaper og hva det ble søkt om og registrert som ved bygging. Ikke hvordan boligen faktisk brukes.

Norge hadde i 2020 ca.  fritidsboliger, med et gjennomsnittlig bruksareal på 86,6 m² og strømforbruk på 8000 kilowattimer (kWt) per år. Noe over  av disse ligger ved sjøen. Norske hytter brukte 2,4 TWh strøm i 2019.

Det har i senere tid blitt mer vanlig å kalle alle typer fritidsboliger for hytter, selv om de på norsk egentlig heter sommerhus, feriehus eller landsted.

## Fritidsboliger i Norge
I 2011 hadde 44 kommuner flere fritidsboliger enn boliger. I 2019 hadde 45 kommuner flere fritidsboliger enn boliger.

## Se også
* Bolig
* Hytte
* Kolonihage
* Gamme
* Datsja, russisk landsted eller sommerbolig

## Referanser
Ole Christian Rørvik

**Ole Christian Rørvik** (født 1989) er en norsk tidligere fotballspiller (målvakt) som spilte for Aalesund i Tippeligaen fra og med 2011. Han kom fra Skarbøvik IF som i 2010 spilte i 2. divisjon. Han var kaptein på laget og ansett som et av de største talentene i denne divisjonen.
Rørvik var tiltenkt en rolle som andrekeeper bak Sten Grytebust i Ålesund, men en skade før sesongstart umuliggjorde dette. I stedet hentet Ålesund inn svenske Jonas Sandqvist. Rørvik la opp i Aalesund etter 2012 sesongen og er nå keepertrener i Herd.

## Referanser
SC Magdeburg

**SC Magdeburg** er et idrettslag i Magdeburg i Sachsen-Anhalt i Tyskland. Klubben driver aktivitet i håndball, padling, friidrett, roing, svømming og turn. Fotballavdelingen ble utskilt i 1965 og heter 1. FC Magdeburg.

## Håndball
Klubbens håndballavdeling for menn går under navnet SC Magdeburg Gladiators og spiller i Bundesliga. Laget ble tyske mestre i 2001 og 2022 og vant serievinnercupen i 1978 og 1981 og EHF Champions League i 2002, 2023 og 2025. Ole Erevik spilte for klubben fra 2007 til 2008, og Stian Tønnesen spilte for klubben fra 2007 til 2013.

## Friidrett
Blant friidrettsutøverne som har representert Magdeburg er den tyske rekordholderen på 100 meter, Frank Emmelmann og sølvmedaljevinneren i kulestøt fra OL i Aten 2004, Nadine Kleinert.

## Eksterne lenker
*
Archaius tigris

***Archaius tigris*** er en kameleon som bare finnes på øygruppen Seychellene i Det indiske hav.

Den lever den på øyene Mahé, Silhouette og Praslin fra havets overflate opp til 550 moh. Arten lever oppe i trær, og finnes i ulike skogtyper. Den kan leve både i naturlig skog, og i menneskepåvirkede miljøer. Arten er ikke vanlig, og er truet av invaderende plantearter, som skaper et artsfattig miljø der den ikke kan klare seg.

Arten ble inntil nylig regnet til slekten *[[Calumma]]*, som ellers bare finnes på Madagaskar. En fylogenetisk studie viser derimot at denne kameleonen er søsterarten til den østafrikanske slekten *[[Rieppeleon]]*. Arten avviker likevel fra *Rieppeleon* i både kroppsbygning og levevis, og er derfor plassert i en monotypisk slekt, *Archaius*. De to gruppene skilte lag en gang for mellom 29 og 49 millioner år siden, altså mellom midtre eocen og tidlig oligocen. Havstrømmene gikk den gang fra det afrikanske kontinentet mot Seychellene og Madagaskar.

## Litteratur
* 
* 

## Eksterne lenker
*
Dieter Trautwein

**Dieter Trautwein** (født 30. juli 1928 i Dautphetal, død 9. november 2002) var en tysk protestantisk teolog og salmedikter.

Han var prost i Frankfurt am Main 1969–88, og deltok i arbeidet i Kirkenes Verdensråd, blant annet som leder av KVs gudstjenesteutvalg. Han utførte et betydelig arbeid for å fornye salmesangen i Evangelische Kirche in Deutschland, blant annet ved å introdusere sangtradisjoner fra andre kirkesamfunn og land. Han utga ca. 220 salmer, halvparten skrevet av ham selv, og halvparten oversatt av ham. 

Han mottok Bundesverdienstkreuz i 1989.

## Referanser